Þingrofsskjöl ekki aðgengileg
Skjöl, sem undirbúin voru í aðdraganda fundar Sigmundar Davíðs Gunnlaugssonar, þáverandi forsætisráðherra, og Ólafs Ragnars Grímssonar, forseta Íslands, um þingrof og nýjar kosningar eru ekki skráð í málaskrá forsætisráðuneytisins eða aðgengileg.
Þetta kemur fram í svari Sigurðar Inga Jóhannssonar forsætisráðherra við skriflegri fyrirspurn frá Kristjáni L. Möller, þingmanni Samfylkingarinnar. Fyrirspurnin er orðrétt svohljóðandi:
"Eru skjöl um þingrof og nýjar kosningar sem undirbúin voru í aðdraganda fundar með forseta Íslands 5. apríl sl. sem forseti hefur greint frá opinberlega eða önnur gögn tengd sama fundi skráð í málaskrá ráðuneytisins? Eru gögnin aðgengileg og þá hvar?"
Svar forsætisráðherra er stutt og skorinort: "Fyrirspurnin felur í sér tvær spurningar, svarið við þeim er nei." Sigmundur Davíð fór til fundar við Ólaf á Bessastöðum 5. apríl. Eftir fundinn tilkynnti Ólafur að Sigmundur hafi óskað eftir því að þing yrði rofið en forsetinn neitað.
Fram kom í tilkynningu frá forsætisráðuneytinu í kjölfar yfirlýsingar Ólafs að Sigmundur hafi á fundinum ekki borið upp formlega beiðni um þingrof.
Skjöl, sem undirbúin voru í aðdraganda fundar Sigmundar Davíðs Gunnlaugssonar, þáverandi forsætisráðherra, og Ólafs Ragnars Grímssonar, forseta Íslands, um þingrof og nýjar kosningar eru ekki skráð í málaskrá forsætisráðuneytisins eða aðgengileg.
Þetta kemur fram í svari Sigurðar Inga Jóhannssonar forsætisráðherra við skriflegri fyrirspurn frá Kristjáni L. Möller, þingmanni Samfylkingarinnar.
Sigmundur Davíð fór til fundar við Ólaf á Bessastöðum 5. apríl.
Eftir fundinn tilkynnti Ólafur að Sigmundur hafi óskað eftir því að þing yrði rofið en forsetinn neitað.